तबीयत बिगड़ने पर इंडिगो विमान की कराची में इमरजेंसी लैंडिंग की थी
IndiGo flight diverted to Karachi due to passenger's deteriorating health दिल्ली से कतर की राजधानी दोहा जा रही इंडिगो की फ्लाइट को मेडिकल इमरजेंसी के चलते पाकिस्तान के कराची डायवर्ट किया गया।
दिल्ली से कतर की राजधानी दोहा जा रही इंडिगो की फ्लाइट में 60 साल के एक पैसेंजर की तबीयत बिगड़ गई। मेडिकल इमरजेंसी को देखते हुए फ्लाइट को पाकिस्तान के कराची डायवर्ट किया गया, लेकिन एयरपोर्ट पहुंचने से पहले ही पैसेंजर की मौत हो गई।
कराची के जिन्ना एयरपोर्ट पर फ्लाइट का क्रू पैसेंजर को लेकर मेडिकल टीम के पास पहुंचा, जहां टीम ने पैसेंजर को मृत घोषित कर दिया। यह घटना रविवार रात की है। मृतक की पहचान नाइजीरिया के रहने वाले अब्दुल्ला के रूप में हुई है।
पैसेंजर्स को दोहा पहुंचाने के लिए दूसरी फ्लाइट का इंतजाम किया गया
इंडिगो ने बयान जारी कर कहा फ्लाइट 6E-1736 का एक यात्री उड़ान के बीच बीमार महसूस कर रहा था। इसके चलते इमरजेंसी लैंडिंग की गई, लेकिन फ्लाइट की लैंडिंग से पहले ही बुजुर्ग की मौत हो गई थी। हम इस घटना से बहुत दुखी हैं। हमारी प्रार्थनाएं उनके परिवार के साथ हैं। इंडिगो ने यह भी जानकारी दी थी कि बाकी पैसेंजर्स को दोहा पहुंचाने के लिए दूसरी फ्लाइट का इंतजाम किया जा रहा है।
पांच घंटे कराची एयरपोर्ट पर खड़ी रही फ्लाइट
इंडिगो ने बताया कि कराची के एयरपोर्ट पर लैंडिंग के बाद फ्लाइट वहां करीब पांच घंटे खड़ी रही। पाकिस्तानी डॉक्टर्स की तरफ से मृतक का डेथ सर्टिफिकेट जारी होने और सारी फॉर्मेलिटी पूरी होने के बाद उनके शव को इसी फ्लाइट में दिल्ली रवाना कर दिया गया।
ये खबरें भी पढ़ सकते हैं...
फ्यूल लीक, एयर इंडिया फ्लाइट की इमरजेंसी लैंडिंग, 300 यात्री अमेरिका से दिल्ली आ रहे थे
अमेरिका से दिल्ली आ रही एयर इंडिया की फ्लाइट को तकनीकी खराबी की वजह से स्वीडन के स्टॉकहोम में इमरजेंसी लैंडिंग करानी पड़ी थी। विमान में 300 यात्री सवार थे।
DGCA के मुताबिक, एयर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। तभी विमान के इंजन-2 से ड्रेन मास्ट से फ्यूल लीक हुआ। इस वजह से एक इंजन को बंद करना पड़ा। जिसके बाद विमान को स्टॉकहोम एयरपोर्ट में सुरक्षित लैंड कराया गया था। पूरी खबर यहां पढ़ें...
लखनऊ में इंडिगो फ्लाइट की इमरजेंसी लैंडिंग, बम की सूचना के बाद एक-एक लगेज की हुई चेकिंग
दिल्ली से देवघर जा रही इंडिगो की फ्लाइट में बम की सूचना मिलने के बाद लखनऊ में इमरजेंसी लैंडिंग करानी पड़ी थी। सावधानी के तौर पर फ्लाइट की लखनऊ के चौधरी चरण सिंह हवाई अड्डे पर इमरजेंसी लैडिंग कराई गई। पूरी खबर यहां पढें...
पेरिस जा रही एअर इंडिया की फ्लाइट में तकनीकी खराबी, दिल्ली में इमरजेंसी लैंडिंग
दिल्ली से पेरिस जा रही एअर इंडिया की फ्लाइट AI143 को अचानक लौटना पड़ा था। घटना पिछले साल दिसंबर की है। दिल्ली एयरपोर्ट पर इसकी इमरजेंसी लैंडिंग कराई गई। सूत्रों के मुताबिक, इसमें तकनीकी खराबी आई थी। फ्लाइट में 210 यात्री सवार थे। बताया जा रहा है कि विमान में फ्लैप की दिक्कत थी। पूरी खबर यहां पढ़ें...